GiliGold/VAD_KnessetCorpus huggingface dataset:
<נעה בן שבת: בסעיף 31 בעמוד 26 אמרנו: ועכשיו אנחנו מבינים שלא יהיה חשב רשות, אלא יהיה רק סגן חשב.
<נעה בן שבת: מה צריך לכתוב פה?
<יואב ארבל: סגן החשב יהיה החשב.
<דניאל פרג: לא.
<דניאל פרג: אני לא יודעת לומר, אבל עד שיהיה סגן חשב, חשבו שזה יהיה החשב של משרד החקלאות כרגע, אני חושבת שכן צריך למצוא את הביניים - - -
<נעה בן שבת: עד שיהיה סגן חשב, יהיה חשב רשות.
<יואב ארבל: חשב משרד החקלאות - - -
<נעה בן שבת: חשב הרשות, ויש לנו הוראת מעבר שאומרת מה קורה כל עוד אין חשב רשות.
שולי מועלם-רפאלי: סגן חשב הוא כפוף לחשב הכללי, נכון?
<יואב ארבל: תמיד.
<יואב ארבל: הוא עובד החשב הכללי.
מיקי לוי: ולא למשרד החקלאות?
<דניאל פרג: הוא יהיה כפוף למשרד החקלאות.
<דניאל פרג: הוא עובר עם הרשות לכל המקום, ולכן כבר יש לו את הידע והמומחיות - - -
שולי מועלם-רפאלי: הוא סגן חשב של הרשות, לא של המשרד שבו היא נמצאת, נכון?
<דניאל פרג: מבחינה - - - הוא עובד באותו משרד.
שלום ג'רבי: זה פותר את הבעיה שהיושב-ראש העלה, של המעברים, וזה עוזר לנו מאוד.
שולי מועלם-רפאלי: כן, זה מה שרצינו.
<דניאל פרג: זה פותר את - - - הוא עובר עם הרשות לכל מקום שהיא נמצאת בו.
שלום ג'רבי: הוא עובד של האוצר.
מיקי לוי: הוא עובד של האוצר, כן, הוא כפוף לחשב הכללי באוצר, חד משמעית, כמו כל חשב ממשלתי אחר.
אלי אלאלוף: תשתדלו להעביר לידיעת היושב-ראש נוסח מקובל על שני הצדדים.
אלי אלאלוף: תנסו, תשבו ותביאו את זה בכתב מסודר לידיעתי.
<דניאל פרג: הנוסח הזה מבחינה מהותית בעייתי עבורנו מכיוון שזה כביכול מחייב מינוי של חשב או סגן חשב לרשות, וזה פותח לנו השלכות רוחב - - -
<נעה בן שבת: הוראת המעבר בעייתית לך?
<דניאל פרג: הוראת המעבר בעייתית ולכן אני מבקשת להסיר אותה, כי הרי את הסגן חשב אנחנו נמנה.
שולי מועלם-רפאלי: מצוין, אז רק את סגן החשב שיש בחוק.
אז אנחנו משאירים: עכשיו אנחנו מגיעים לפרק שעוד לא קראנו אותו, פרק השונות, נקרא אותו מהר.
אז אנחנו משאירים: הרשות שאלה אם באמת צריך פה את אישור הוועדה.
אז אנחנו משאירים: מיד נראה את הנושאים ואפשר יהיה לראות אם נדרש אישור הוועדה או לא.
אז אנחנו משאירים: יתכן שלעניין הזה כן צריך את אישור הוועדה כי פה אנחנו מעגנים, זה המקום היחיד לעגן את הנושא של זכויות עולים חדשים בודדים.
שולי מועלם-רפאלי: של משרתים בודדים.
<נעה בן שבת: אולי במקום הזה צריך את אישור הוועדה לגבי התקנות האלה, גם אם לא לאחרים.
שולי מועלם-רפאלי: אני רוצה להעלות שני דברים, להמשיך את מה שנעה אמרה.
שולי מועלם-רפאלי: אני מבקשת להפריד בין הסעיף הראשון לסעיפים האחרים שיבואו אחר-כך מבחינת זה שלדעתי הסעיף הראשון הוא דרמטי הרבה יותר מאלה שבאים אחריו.
שולי מועלם-רפאלי: וגם לשאול את נעה או את אנשי הרשות או את דרור, האם אפשר שיהיה כתוב פה, לא: רשאי לקבוע, אלא: השר יקבע, כדי לקַבע את העניין של בנות ובני שירות בודדים.
שלום ג'רבי: לא, רשאי.
שלום ג'רבי: יש לזה השלכות שהיושב-ראש מכיר אותן.
שלום ג'רבי: היושב-ראש דן בזה בהתחלה, אלא אם כן שיהיה כתוב – המתנדבים עולים חדשים בודדים, זה בסדר.
שלום ג'רבי: רק לגבי עולים חדשים.
שולי מועלם-רפאלי: כן, זה עליהם.
<נעה בן שבת: אז רק לגבי המתנדבים שהם עולים חדשים זה תקנות חובה ותקנות באישור הוועדה - - -
<מרים לסר: מרים לסר מארגון "קעליטה", ארגון גג לעולי צרפת.
אלי אלאלוף: גילוי נאות, היכרות של כמה שנים טובות.
<מרים לסר: בקרן רש"י, נכון.
<מרים לסר: אני רוצה להודות שלולי שהעלתה את הנושא הזה.
<מרים לסר: אנחנו דואגים פשוט שהשר הבא או בעוד שתי קדנציות לא יהיה רגיש לעולים החדשים כמו שהוא היום, ולכן אני רוצה שהוא יהיה חייב לקבוע משהו, ולא רשאי לפי ראות עיניו, את התנאים המגיעים לעולים חדשים בודדים בנושא התעריף המיוחד שהוא צריך לקבל או לדירת שירות שהיא צריכה לקבל כדי שתהיה מאובזרת כמו שצריך.
<מרים לסר: על זה רציתי לדבר.
שלום ג'רבי: לגבי תעריף מיוחד – אני מתנגד, מסיבה אחת פשוטה - - -
אלי אלאלוף: לא דיברנו על התעריף המיוחד.
אלי אלאלוף: שיטת העבודה ביניכם בסוף מתחילה להרגיז אותי.
שלום ג'רבי: מי זה, ביניכם?
אלי אלאלוף: בינך לבינך.
אלי אלאלוף: אתם לא מקשיבים, אתם מתייעצים תוך כדי דיבור - - -
שולי מועלם-רפאלי: היא אמרה, אבל בסעיף זה לא מופיע.
<מרים לסר: בסעיף זה לא כתוב.
אלי אלאלוף: אבל כל פעם שהשר יקבע?
אלי אלאלוף: אם הוא חושב שצריך לתקן משהו, אז הוא יוסיף.
אלי אלאלוף: אבל יש הבנה מוחלטת שהעולים החדשים יכולים לבוא ולהשתלב בשירות הלאומי, חברים.
שלום ג'רבי: אני לא מאמין שמישהו פוגע בזה.
שלום ג'רבי: היושב-ראש צודק.
שלום ג'רבי: תאמינו לי.
<נעה בן שבת: אז אנחנו משאירים את זה בפסקה (1) כפי שזה, אבל מוסיפים את הדרישה לאישור הוועדה לגבי תקנות כאלה.
אלי אלאלוף: אז גם יושב-ראש הוועדה וחברי הכנסת ידאגו לנושא העלייה למרות שזה חלק אינטגרלי של המהות שלנו.
<נעה בן שבת: יש פה שתי שאלות.
<נעה בן שבת: אם יש אפשרות לקבוע סטנדרטים שונים לדירות שונות לפי סוגי המתנדבים.
<נעה בן שבת: אני מניחה שהתשובה היא כן.
<נעה בן שבת: אנחנו כרגע שמענו על סוגי מתנדבים, למשל, דירות שירות של עולות חדשות שיכול להיות שיהיו להן סטנדרטים אחרים.
<נעה בן שבת: ונושא נוסף, אם אפשר לקבוע מגבלה על מספר דירות השירות.
<נעה בן שבת: אני מבינה שהיתה כוונה כזאת, להגביל את מספר דירות השירות בשביל לצמצם את כוונת האוצר.
<נעה בן שבת: אני לא יודעת אם רוצים לציין את במפורש.
שולי מועלם-רפאלי: זה לא עניין של האוצר בכלל.
שלום ג'רבי: אין לנו.
שלום ג'רבי: למה להגביל?
שלום ג'רבי: ואם תגיע עכשיו עלייה של 3,000, אנחנו נגביל אותם?
<ישראל הבר: לגבי דירות – אני מציע להוסיף בנוסף לבטיחות ותברואה, גם נגישות לאנשים עם מוגבלות.
<נעה בן שבת: השאלה היא אם זה לא הוראות שקיימות ממילא לגבי שירות - - -
<ישראל הבר: נכון להיום לא כל דירה בישראל חייבת להיות נגישה.
אלי אלאלוף: לא כל דירה צריכה להיות נגישה, אבל דירה שתעמוד לרשות - - -
שלום ג'רבי: לשירות בעלי צרכים מיוחדים, היא חייבת להיות נגישה.
<נעה בן שבת: התקנות אז יתייחסו לתנאי בטיחות, תברואה ונגישות, והן יכולות להיות לגבי סוגי מתנדבים, סוגים שונים של דירות שירות ולפי סוגי מתנדבים.
<נעה בן שבת: מניעת ניגוד עניינים בגוף מוכר – כפי שאמרנו, אם יצטרכו, בנוסף להוראות שכבר קבענו במסגרת החקיקה, אולי גם תקנות כאלה ראוי שיהיו באישור הוועדה ולא בלי אישור הוועדה.
<נעה בן שבת: אגרות ודאי צריכות להיות באישור הוועדה.
<נעה בן שבת: נציין את זה כמובן באישור הוועדה.
<נעה בן שבת: היתה פה שאלה אם אנחנו מדברים על הליך תחרותי, האם הוא כרוך באגרה או שלמעשה אנחנו מדברים רק על הבקשות להארכת תוקף מזמן לזמן.
<יואב ארבל: הסעיף הזה בא לפתוח את האפשרות בעתיד – זה לא קיים היום ולא ברור שזה יהיה – לפתוח את האפשרות בעתיד, בעיקר המחשבה לגבי הגופים המפעילים אבל אנחנו מבקשים לאפשר את האפשרות.
<נעה בן שבת: אז גם נושא זה באישור הוועדה.
<נעה בן שבת: זה יכול להיות השכלה, ניסיון מקצועי – האם אתם רוצים גם להביא בחשבון נושא שלעבר פלילי?
<יוסי כהן: למה זה צריך להיות בחקיקה ראשית?
<יוסי כהן: יש את זה על גבי המכרז.
<יואב ארבל: הסעיף הזה מדבר על אפשרות לתקנות.
<יוסי כהן: אבל גם האפשרות לתקנות - - -
שלום ג'רבי: מה זה משנה לך עכשיו?
<נעה בן שבת: השכלה וניסיון, והשאלה היא אם גם הבאה בחשבון של נושא עבר פלילי של אנשים בגוף מוכר.
<דרור גרנית: זה יוצר לנו בלגן, אם מישהו צריך להציג את העבר הפלילי שלו, בעיות של חוק המרשם.
<נעה בן שבת: רכזות של שירות לאומי, של גוף מוכר מפעיל – האם אני יכולה לקבוע בתקנות והשר יוכל לקבוע בתקנות דרישות לגבי היעדר עבר פלילי?
<נעה בן שבת: נראה לך מופרך?
<דרור גרנית: זה לא נראה לי מופרך.
<דרור גרנית: זה נראה לי בעייתי בהקשרים של חוק המרשם הפלילי, והניסיון לצמצם את החשיפה שלו, ואני מעדיף לא לפתוח את זה בעת הזאת.
<דרור גרנית: נראה לי שיש פה בעיה, וזה יתנגש עם חוק המרשם הפלילי כל עוד לא נכתוב את זה בחוק.
<דרור גרנית: אבל אם נכתוב בחוק שזה דבר רלוונטי, מדובר פה על רכזת שהיא עכשיו נכנסת לדירות שירות ועכשיו היא דואגת למתנדבים האלה, אני לא יודעת אם זה קשור או לא קשור.
<דרור גרנית: אם אתה מתנגד, אז - - -
<דרור גרנית: אני חושב שלא נכון לפתוח את זה עכשיו, זה יותר מדי מורכב.
<דרור גרנית: כמובן נכון שאפשר לעשות overwriting לחוק המרשם, אבל לא נראה לי שנכון לעשות את זה.
<נעה בן שבת: יש פה סעיף של אישור התייעצות גם בלי שהתקיימה התייעצות אם המועצה לא נתנה את עמדתה מתוך 90 ימים.
<נעה בן שבת: כיוון שהמועצה צריכה להתכנס כל שלושה חודשים, אני מציעה שבכל זאת תתנו לו עוד 100 ימים, גם אם אתם קובעים הוראה כזו חריגה כדי להבטיח שבתוך התקופה הזאת בכל זאת תתכנס המועצה.
<נעה בן שבת: וזו הוראה חריגה.
<נעה בן שבת: זו לא הוראה שקובעים אותה - - - התוספת הראשונה זה סוגי עבודות, והתוספת השנייה היא אילו פעולות נדרשות להבטחת זכויות של מתנדב שהופנה לשירות בחו"ל.
<נעה בן שבת: האם זה צריך אישור של שר העבודה, הרווחה והשירותים החברתיים.
<נעה בן שבת: כנראה בגלל תנאי ההעסקה שלו.
<נעה בן שבת: התוספת השלישית זו אותה התחייבות שהגופים המפעילים קובעים.
<יואב ארבל: הערה לגבי מועד התחילה – אנחנו רואים את החוק כפי שהוא התגבש - - - הרבה מאוד משימות של תקנות, של נהלים, של התאמות, הרבה מאוד עבודה יש לנו אחרי זה.
<יואב ארבל: לטעמנו, אנחנו חושבים שנכון את כל האופרציה הזאת להתחיל ב-1 בספטמבר, לא הקרוב, אלא אחריו, בכדי לאפשר לכל הגופים להתכונן לכל העניין הזה.
<יואב ארבל: מה גם שכבר כיום מתכוננים לקראת השנה הבאה, כבר עכשיו מקבלים בנות בתנאים מסוימים, כבר נחתמים הסכמים.
<יואב ארבל: יש הרבה עבודה שנעשית כבר עכשיו לקראת השנה הקרובה.
<יואב ארבל: לכן אנחנו מבקשים שכלל החוק יעבור ל-1 בספטמבר בשנה הבאה, לא בשנה הקרובה.
אלי אלאלוף: אנחנו מודיעים על רביזיה, ולכן הדיון ברביזיה יהיה ב-11:55.
מיקי לוי: יש עוד כמה רביזיות שלי, אדוני.
אלי אלאלוף: כל הרביזיות - - -
אלי אלאלוף: אתם מבינים שהאמבושים הקואליציוניים או לא-קואליציוניים זה תמיד בדקה ה-95.
אלי אלאלוף: אנחנו עובדים פה על החוק הזה עשרות שעות, אם לא מאות שעות.
אלי אלאלוף: זה לא פייר להופיע בדקה ה-90 ולהתחיל לתת לנו הסתייגויות שמסבכות.
אלי אלאלוף: החוק יעבור היום, גם אם תלכו אחר-כך ליועץ המשפטי של הכנסת.
שולי מועלם-רפאלי: נעה, מה העמדה שלך ביחס לבקשה של הרשות, שזה יתחיל ב-1 בספטמבר 2018?
אלי אלאלוף: אני השתכנעתי מההסברים שקיבלתי לפני הישיבה, למרות שהייתי רוצה יותר מוקדם.
אלי אלאלוף: זה הכול תלוי באיכות שלכם.
אלי אלאלוף: אני לא יכול לחייב אתכם כשאתם מנתחים הגיונית שאתם לא מסוגלים ליישם את זה כבר בספטמבר 2017, אז אני משתכנע בגלל האמון שלי בכם על היכולת שלכם.
אלי אלאלוף: הייתי מאוד שמח שחוק כזה לא יידחה בשנה וחצי.
אלי אלאלוף: זה מה שאני ממליץ שתעשו, אבל שוב, אני אסתמך על היכולות שלכם.
<יואב ארבל: לא, יש מערכת שלמה של תקנות וכללים שצריך להביא גם לוועדה לאישור, צריך להקים מועצה ולהתייעץ איתה לפני התקנות.
<יואב ארבל: כל זה צריך לקרות לפני - - -
אלי אלאלוף: אני הצעתי פשרה על זה, שחלק מהחוק ייכנס מידית וחלק מותנה בתקנות.
אלי אלאלוף: האם זה אפשרי?
אלי אלאלוף: תגידו לי.
אלי אלאלוף: אני חוזר למה שדיברנו לפני כן והצעה אלייך בבוקר.
אלי אלאלוף: החוק יכול להיכנס לתוקפו.
אלי אלאלוף: אופטימלית, אני הייתי מעדיף שייכנס לתוקפו בספט
אלי אלאלוף: מבר הקרוב, דהיינו ב-2017.
אלי אלאלוף: היות והיערכות שלכם כנראה לא תאפשר את זה, אז השתכנעתי שאין ברירה אלא לדחות את זה לקראת שנת הפעילות הקרובה, אולי כמה חודשים לפני זה.
אלי אלאלוף: הדבר השני שהצעתי, שאולי החוק ייכנס לתוקפו, והחלק המותנה בתקנות ייכנס לתוקפו באיחור.
שולי מועלם-רפאלי: מצוין, בדיוק מה שרציתי להציע.
<נעה בן שבת: האמת היא שזה לא כל-כך אפשרי כי אנחנו מדברים פה על מערכת שלמה של הוראות, והמתנדבים צריכים לדעת מהן הזכויות שלהם, הגופים המפעילים - - -
שולי מועלם-רפאלי: אז אפשר אולי משהו באמצע?
שולי מועלם-רפאלי: שבעוד חצי שנה תבואו לפה ותראו את התהליך בהקמת המועצה ודברים מהסוג הזה?
שולי מועלם-רפאלי: אולי ככה נהיה עם יד על הדופק על התהליך.
<יואב ארבל: זו הטבלה שהכנו, ואני רוצה להסביר לכם שכל התקנות שאנחנו צריכים להתקין מכוחו של החוק – יש פה רשימה מאוד-מאוד ארוכה.
<יואב ארבל: צריך להבין שהתקנות צריכות להיות כמובן בהתייעצות עם המועצה, המועצה צריכה לקום ולהתכנס.
<יואב ארבל: כל הדברים האלה לוקחים זמן.
<נעה בן שבת: אז אולי נחייב את הקמת המועצה בתוך זמן יותר קצר?
<נעה בן שבת: הקמת המועצה תצטרך להיות יותר מוקדמת וגם הקמת הרשות אולי.
<יואב ארבל: הרשות קמה מיד.
<יואב ארבל: המועצה – צריך למצוא את האנשים ואנחנו תלויים בהרבה מאוד גורמים.
שולי מועלם-רפאלי: תנו לוח זמנים סביר.
אלי אלאלוף: הצעת פשרה שנובעת מרצון להתפשר, לא מרצון לסבך – החוק ייכנס לתוקפו ב-1 באפריל 2018.
אלי אלאלוף: בתקופה כזאת זה גם נותן לכם מספר חודשים היערכות להפעלה והנחיה להפעלה כבר בספטמבר 2018.
אלי אלאלוף: אחרת, אם תעשו את זה רק ב-2018, ובצדק, תגידו, רגע, מעכשיו אנחנו נערכים.
<יואב ארבל: הבעיה היא שהכללים משתנים באמצע שנת שירות, זו הבעיה.
שולי מועלם-רפאלי: לא, הכללים יחולו מה-1 בספטמבר 2018.
שולי מועלם-רפאלי: רק התהליכים יהיו – זה נראה לי פתרון מצוין.
שלום ג'רבי: אדוני היושב-ראש מציע הצעה מצוינת.
אלי אלאלוף: ודבר שני, אני מבקש לקיים דיוני ביניים למעקב אחרי קידום כל התקנות וכולי, אחת לארבעה חודשים או אחת למושב.
<נעה בן שבת: כהוראה בהצעת חוק?
אלי אלאלוף: אז זה נותן לכם את הפשרה.
אלי אלאלוף: אני סומך עליכם שתעמדו בלוח הזמנים הזה.
אלי אלאלוף: כניסתו והפעלתו האופטימלית תהיה כבר בספטמבר 2018.
אלי אלאלוף: אז יש פה הסכמה של חברי הכנסת.
<נעה בן שבת: זאת אומרת, הכניסה לתוקף ב-1 באפריל והוא יחול על המתנדבים החל מתחילת התשע"ט.
<נעה בן שבת: אז אנחנו נתקן בהתאם את הוראת התחילה.
<נעה בן שבת: עכשיו יש פה הוראות לגבי סעיפים ספציפיים, נראה אם צריך אותם.
<נעה בן שבת: סעיף 10 לגבי זכויות המתנדבים וסעיף 88, זה 1 בספטמבר לאחר יום התחילה – לא, באותו יום של התחילה, במועד התחילה.
אלי אלאלוף: שלא תחשוב שאני אצביע בלעדיך בחוק בסוף.
מיקי לוי: לא יהיה מצב כזה.
אלי אלאלוף: לא, אבל שתדע.
אלי אלאלוף: זה מחייב אותך להיות פה עד שעה 14:00.
אלי אלאלוף: אני אצביע, אבל בהשתתפותך.
מיקי לוי: הנה, כדי להקל עליך, אדוני, מכיוון שקיבלתי את הדקות שלי, אני מוריד גם את הרביזיה.
מיקי לוי: תראה איזה לארג' אני איתך.
אלי אלאלוף: זה יכין אותי טוב יותר לדיון של "הדסה" שיהיה טעון מאוד.
אלי אלאלוף: אוקיי, אז אין רביזיות.
אלי אלאלוף: תודיעו למזכירות מה שצריך.
<נעה בן שבת: סעיף 64 לגבי הנושא של מימון תקנים, וסעיף 13 שנוגע להכשרה לשירות, הצעתם שזה יהיה ב-1 בספטמבר לאחר תום שנתיים מיום תחילתו.
<נעה בן שבת: זאת אומרת, עוד שנת שירות לאחר מכן.
<יואב ארבל: לפחות לגבי מימון התקנים, כי זו פרוצדורה של מבחני תמיכות שתיקח קצת זמן.
<יואב ארבל: אני לא רוצה - - -
מיכל בירן: מה זה, לפחות שנה נוספת?
<יואב ארבל: רק לגבי הסוגיה של מימון התקנים על-ידי רשויות ציבוריות, שהחוק הזה משנה את המצב הנוכחי במובן זה שצריך לעשות מבחני תמיכה ויקבלו את אישורו של היועץ המשפטי לממשלה וייעשה תהליך ארוך, רק לגבי זה אנחנו מבקשים עוד שנה, שיהיה זמן להיערך.
מיכל בירן: עכשיו השר אמור להתחיל לאשר להם למי כן ולמי לא?
מיכל בירן: זה לוקח זמן, שלא בסוף ייתקעו בלי תקציב.
אלי אלאלוף: למה שלא תעשה את זה במקביל?
שלום ג'רבי: אדוני היושב-ראש הציע שהכול ייכנס ב-1 בספטמבר 2018, נכון?
שלום ג'רבי: אז בסדר, זה בסדר.
<נעה בן שבת: אז אנחנו מורידים גם את פסקה (2) ופסקה (4).
<נעה בן שבת: הנושא של השירות בחו"ל, סעיף 17 – הוצע שמועד הכניסה לתוקף של ההוראות האלה יהיה במועד כניסתן לתוקף של תקנות לפי סעיף 17(ה) לגבי תנאי השירות וההוראות שנוגעות לשירות בחו"ל.
<נעה בן שבת: זה נשאר על כנו במועד כניסתן לתוקף של תקנות, וככל שתקדימו אפשר יהיה לשלוח.
<נעה בן שבת: סעיף 65, לגבי ניגוד עניינים, גם כן מתייתר.
<נעה בן שבת: סעיף 16א, לגבי קידום צעירים בסיכון – הנושא הזה של התקנות, ביקשתם שנתיים מיום פרסומו של חוק זה, זה בעצם יוצא שנה וחצי, זה יוצא ל-1 בספטמבר.
<נעה בן שבת: אז אפשר לבטל גם את הסעיף הזה.
<נעה בן שבת: זה גם יהיה מתחילתו של כל החוק וזה יחול מאותו מועד.
<נעה בן שבת: הוראות סעיף 53 לגבי הסכמי התקשרות עם גופים מפעילים ומתנדבים – יחולו לגבי הסכמים בתוקף מ-1 בספטמבר שלאחר יום התחילה.
<נעה בן שבת: זאת אומרת, זה גם כן לפי הוראות התחילה באותה רוח, זאת אומרת משנת התשע"ט.
<נעה בן שבת: וזה נכנס לתוקף כבר ב-1 באפריל 2018.
<נעה בן שבת: תחילתו של פרק ח' (עיצומים כספיים) במועד תחילתן של תקנות לפי סעיף 72(ב) – זה תמיד נעשה לגבי עיצומים כספיים רק כשיש תקנות הפחתה.
מירב בן ארי: האם זה חיוני או לא?
<דרור גרנית: הדבר היחיד שחיוני בעיניי, תקנות ראשונות שיהיו בטווחים קצובים, זה הסיפור של תנאי שירות, של הפעילויות.
אלי אלאלוף: בואו נמחק את זה.
<נעה בן שבת: אז זה לא חיוני.
<נעה בן שבת: אבל אם התחילה נדחית אז אולי כבר שייקבע עד מועד התחילה.
<קריאה: עד יום התחילה.
<דרור גרנית: מקובל, עד יום התחילה.
<דרור גרנית: אבל נעה, מה שחשוב בזה זה הסיפור של המסננת השלישית, היא חייבת להיות בתקנות ראשונות מוקדמות.
<נעה בן שבת: תקנות ראשונות לגבי הפעילויות?
<דרור גרנית: המסננת השלישית צריכה להיות - - -
<יואב ארבל: היא לא חייבת כי יש הוראת מעבר לגבי הגופים המפעילים.
<דרור גרנית: בסדר, אבל כדי שתוכלו להתקדם קדימה.
<נעה בן שבת: עד איזה מועד?
<נעה בן שבת: גם עד 1 באפריל, עד יום התחילה, או לפני כן?
<דרור גרנית: עדיף לפני, עד 1 בספטמבר.
<יואב ארבל: הדבר מורכב.
<יואב ארבל: אנחנו מבקשים עד 1 באפריל.
<יואב ארבל: אמרתי קודם, העליתם את התקנות, הדבר מורכב - - -
אלי אלאלוף: מותר עד ה-1 באפריל, אם תכינו את זה לפני כן, נברך אתכם.
<נעה בן שבת: זאת אומרת, גם מי ששירת לפני, רואים אותו כאילו שהוא שירת בשירות לפי הוראות החוק.
<נעה בן שבת: אבל היא גם מוקמת בחוק הזה כדי שתהיה תקפה גם אחרי מועד הפקיעה של החוק ההוא, אם יפקע.
<נעה בן שבת: הורדנו את ההוראה לגבי חשב הרשות.
<נעה בן שבת: זאת אומרת, אחרי שנתיים כבר צריך להפעיל את הוראות ההפרדה החשבונאית ולא יכול להמשיך ערבוביה אחת להפעיל את הפעילויות השונות שלו.
<דרור גרנית: אולי נקדים את זה, אם קבענו תחילה כל-כך מאוחרת, בעוד שנה וחצי?
<נעה בן שבת: אתה רוצה גם בתוך שנה וחצי?
<דרור גרנית: מיום התחילה?
<נעה בן שבת: מ-1 באפריל?
אלי אלאלוף: אתם חושבים שזה אפשרי?
אלי אלאלוף: אני שואל את הרשות, לדעתכם זה אפשרי, לבקש את זה מהגופים?
<יואב ארבל: נראה לי סביר להביא את זה ב-1 בספטמבר בתחילת השנה, בעוד שנה וחצי, כשהכול מתחיל.
אלי אלאלוף: - - - מתחילות בדרך-כלל לפני ספטמבר.
אלי אלאלוף: אז למה שלא יכללו את זה כבר?
אלי אלאלוף: אני חושב שאחרי מה שאמרתי לפני דקה, כדאי שתהיה שנת כספים מסודרת כי אחרת זה יתפצל בין שתי שנות כספים, ואז הדיווחים יהיו מסובכים מבחינת הנהלת חשבונות.
<ידעיה לוין: התחלת החוק תהיה בספטמבר 2018, אז ארבעה חודשים אחרי התחלת החוק.
אלי אלאלוף: כדי שזה יהיה צמוד לשנת הכספים?
<דרור גרנית: מה, ינואר 2019?
אלי אלאלוף: לדעתי, כדי שלא יסתבכו במאזנים שונים.
אלי אלאלוף: בדרך-כלל הנהלות לא עובדות על שני מאזנים ביחד.
אלי אלאלוף: זה מסובך מדי.
<נעה בן שבת: אני רוצה לציין שלפי בירור שעשינו, אנחנו מבינים שעם השינוי של ההוראה של כל פעילותו לעומת עיקר פעילותו, הבעיות בהחלט מתייתרות מבחינת הגופים המוכרים, גם הקיימים.
<נעה בן שבת: ועדיין התבקשנו להשאיר את ההוראה הזאת שדובר עליה כבר, שגוף שהיה צריך מכל מיני סיבות לשנות את מבנה הפעילות שלו, אפשר יהיה לזקוף לרשותו – לא חייבים יהיו לזקוף – את הניסיון הקודם שלו.
<נעה בן שבת: זה רק בשביל ל השלים העברה טובה ויעילה של הפעילות, ולא להכשיל את הפעילות.
<נעה בן שבת: זה סעיף אפשרות.
<נעה בן שבת: זה לא סעיף חובה.
<ישעיהו אברהם: לפי הסיכום שהגענו אליו בישיבה האחרונה שקיימנו, יכול להיות שצריך לתקן שזה קיבל הכרה לא דווקא לפי חוק זה, כי בעצם המנגנון שהצענו עליו זה להעביר את זה לגוף שהוא כבר מוכר כיום.
<דרור גרנית: בסדר, אבל ההכרה של הגוף הקיים היום מתמשכת לפי החוק הזה גם.
<דרור גרנית: יש רצף.
<נעה בן שבת: זה נכון שההרה מוכרת, אבל אני חושבת שעם המילים האלה: קיבל הכרה כגוף מוכר, אפשר לעשות את זה.
<נעה בן שבת: אני רק רוצה להבהיר שזה צריך להיות גוף אחד בלבד, וצריך יהיה להבהיר את זה בנוסח שאנחנו מדברים על שינוי שנעשה - - - מצד שני, אני לא רוצה שתעבירו בין גוף מוכר אחד אחר שלא פעל במסגרת הזאת קודם, שלא יעשו משחקים וינצלו ניסיון קודם.
<נעה בן שבת: גוף מוכר שיש לו רק שנתיים ניסיון בהכרה בפעילות, הוא מעביר חלק מהפעילות שלו לגוף שיש לו ניסיון של 20 שנה בתחום של השירות הלאומי – אבל אתה אומר, הוא נקלט בתוך הגוף.
<נעה בן שבת: אז אנחנו נוריד את המילים "לפי חוק זה".
<נעה בן שבת: זאת אומרת, אנחנו נותנים פה לגופים המפעילים, לא צריך יהיה לבדוק אותם מידית אלא לכל המאוחר בתוך שלוש שנים מיום התחילה.
<נעה בן שבת: מיום התחילה זה אומר 2021?
שלום ג'רבי: לא, זה המון.
<נעה בן שבת: נדמה לי שזו היתה בקשה של הרשות.
שלום ג'רבי: כשחשבנו לא ידענו מתי.
שלום ג'רבי: אבל לדעתי עד 2018, עד תחילת שנת שירות שבשנה וחצי, שיביאו לנו את האישורים.
<נעה בן שבת: זה אומר שאתה צריך לבדוק את כל הגופים המפעילים.
<יואב ארבל: אז תעבור עכשיו אישור אלפי גופים.
שלום ג'רבי: יש לנו שנה וחצי.
שלום ג'רבי: עד ה-1 בספטמבר 2018 - - -
<נעה בן שבת: אתה רוצה לקחת לך עוד זמן?
שלום ג'רבי: דווקא בגלל שיש כל מיני בדיקות שבודקים אותנו עכשיו על כל מיני דברים, יש לנו כ-9,000 גופים מפעילים, וכל מי שבשש-שבע השנים האחרונות שביקשו אישור גוף מפעיל אנחנו יודעים שיש לו את כל הקריטריונים שהם צריכים לעמוד.
שלום ג'רבי: יש אלפי גופים מפעילים שאנחנו לא יודעים.
שלום ג'רבי: בשנה וחצי הללו, כולנו, יחד עם הגופים המוכרים ואנחנו, נצטרך להמציא את כל הסימוכין של אותו גוף מפעיל.
שלום ג'רבי: זה יהיה אחד מהתפקידים של הרכזות באותו מקום.
<יואב ארבל: רק להבהיר שכל התהליך שצריך להיות של התקנות, שיבהירו מה הפעילויות שמותרות, התקנות האלה רק אחרי שתהיה מועצה, הדבר הוא מורכב ויש פה מהלך - - -
אלי אלאלוף: תתחילו להכין את המועצות.
<דרור גרנית: את התקנות הראשונות של הפעילויות אפשר יהיה בלי - - -
אלי אלאלוף: אל תתנו למועצה להיות המעכבת.
<נעה בן שבת: יש חובה שהמועצה תדון בכל התקנות.
<נעה בן שבת: אין אפשרות להתקין תקנות לפי החוק בלי המועצה.
אלי אלאלוף: אז תתחילו לבנות ולמנות את המועצה עכשיו.
<נעה בן שבת: השאלה היא אם אתם רוצים שהתקנות הראשונות יהיו בלי מועצה.
שלום ג'רבי: זה אפשרי דבר כזה?
<יואב ארבל: כל התקנות הראשונות בלי מועצה?
<נעה בן שבת: המועצה נתמנתה בשביל הדבר הזה.
<דרור גרנית: נעה, רק מה שהגדרנו שהוא יהיה תקנות ראשונות, בסעיף של התקנות הראשונות, שם יהיה - - -
<נעה בן שבת: אתה רוצה את הפעילויות?
<נעה בן שבת: המועצה צריכה להגיש אותן לשר ולדון בהן לפי הצעת השר, והוא צריך להתייעץ איתן, זו בעצם החובה.
<דרור גרנית: אז רק התקנות הראשונות?
<נעה בן שבת: כשאתה אומר תקנות - - - תגיד לי בבקשה אם אתה מדבר על הפעילויות.
<נעה בן שבת: רק התקנות של הפעילויות?
<דרור גרנית: לטעמי, אותן לא צריך עם המועצה בסיבוב הראשון.
<נעה בן שבת: אתם רוצים לבטל?
<נעה בן שבת: להגיד, למעט תקנות ראשונות שהן לא טעונות אישור המועצה?
שלום ג'רבי: אנחנו רוצים לקדם את זה, אני חושב שזה כדאי.
אלי אלאלוף: אני מציע, מבחינה טכנית, תתחילו לבנות את המועצה.
אלי אלאלוף: היא תקבל את הגושפנקה אחרי אישור של המערכת ותתחילו עכשיו.
אלי אלאלוף: זה יכול להיות הגורם המעכב ביותר.
<נעה בן שבת: אוקיי, אז גם בסעיף קטן (ה) זה עד ה-1 בספטמבר 2018.
<נעה בן שבת: אם ההוראה הזאת מתייתרת אז כמובן נוריד אותה כי אני לא זוכרת מה נקבע שם לגבי המדדים.
<נעה בן שבת: היתה פה הערה של משרד העבודה.
<הילה רענן: שמי הילה רענן ממשרד העבודה.
<הילה רענן: אנחנו מבקשים ששיעור האנשים עם מוגבלות שכרגע יש להם תקנים בשירות האזרחי יופיע בחוק כדי שאפשר יהיה אחרי זה להתקין תקנות לפי סעיף 16 בהתאם למה שקיים היום.
<נעה בן שבת: בהוראת המעבר את מתכוונת?
<נעה בן שבת: שכל עוד לא יקבעו תקנות אז יהיה ברור מה השיעור?
<הילה רענן: כן, ונכון להיום יש שיעור של 10% לפי נתונים של - - -
<קריאה: אנחנו לא פותחים את זה מחדש.
<נעה בן שבת: כהוראת המעבר, היא מתכוונת.
<נעה בן שבת: היא רק אומרת שכל עוד לא התקבעו תקנות, אז לא להגיד, זה יהיה ערב פרסומו של חוק זה אלא 10%.
<אורי שיינין: זה הופך את הצעת החוק הזאת להצעת חוק תקציבית.
<הילה רענן: לא, לא נכון.
<הילה רענן: כתוב שממילא זה מופיע עכשיו בהצעת החוק וממילא ששיעור האנשים עם מוגבלות, שהתקנות שיותקנו, לא יפחת ממה שקיים היום.
<הילה רענן: אנחנו מבקשים שגם כשיסתכלו על החוק בעוד 10 שנים, אפשר יהיה לדעת מה קיים היום.
<הילה רענן: זה הכול.
<הילה רענן: אין פה שום שינוי מהותי.
<הילה רענן: זה פשוט לקבוע את מה שקיים היום.
<אורי שיינין: אני אסביר שוב.
<אורי שיינין: אני לא מצליח להבין איך זה נפתח מחדש לדיון.
<נעה בן שבת: זה נפתח מחדש כי אנחנו מגיעים כרגע להוראת המעבר, והוראת המעבר אומרת, בואו נשאל מה היה שיעור התקנים המיועדים לאנשים עם מוגבלות מכלל המתנדבים ערב פרסומו של חוק זה.
<נעה בן שבת: זה נתון.
<נעה בן שבת: הילה אומרת שאנחנו נקבע את השיעור הזה באחוזים, תגידו לנו כמה זה היום, נכתוב את זה כאחוז.
<נעה בן שבת: במקום להגיד: מה שהיה כלל המתנדבים בכך וכך.
<אורי שיינין: אני מזכיר – היתה פשרה שנולדה אחרי דין ודברים ארוך בגלל שהנושא - - -
אלי אלאלוף: למה לא תגיד, כן או לא?
<אורי שיינין: העמדה היא חד-משמעית לא.
<הילה רענן: אז העמדה של שאר משרדי הממשלה היא כן.
<אורי שיינין: אז סבבה.
<אורי שיינין: אם את רוצה להביא מקורות תקציביים כדי לממן את ההצעה הזאת, אז בבקשה, כי מה שאת הופכת את ההצעה הזאת עכשיו זה בהצעת חוק תקציבית שהיא לא מקובלת ולא מתואמת ולא נראה לי לעניין בכלל לפתוח אותה.
<אורי שיינין: הגענו שם להבנות.
<הילה רענן: אבל מה הוא אומר?
<הילה רענן: שממילא זה לא יפחת, אז מה זה משנה?
<הילה רענן: אני פשוט רוצה שזה ייקבע בחוק.
אלי אלאלוף: סליחה, מגיע לך ציון לשבח שהתאפקת עד עכשיו.
אלי אלאלוף: אבל עכשיו בואי נדבר בסדר.
אלי אלאלוף: בינתיים לא הבנתי.
אלי אלאלוף: את יכולה לחזור על ההצעה שלך?
<הילה רענן: אני אומרת שממילא כתוב עכשיו שהשיעור שייקבע בתקנות לא יפחת ממה שקיים היום, אבל בשביל שלא יצטרכו אחרי זה לחזור ולבדוק בפרוטוקולים, ואף אחד לא בדיוק יודע מה השיעור שקיים היום, אנחנו מבקשים שהשיעור שקיים היום, שהוא 10%, ייקבע פה.
<אורי שיינין: עכשיו אני אסביר.
<אורי שיינין: החלטת הממשלה שעליה מתבססת עורכת-דין הילה רענן ממשרד העבודה היא החלטת ממשלה שקודמה במסגרת חוק ההסדרים, ואנחנו מכירים אותה היטב.
<אורי שיינין: החלטת ממשלה, המקור התקציבי שלה היא הכספים הקואליציוניים שעברו ב-2015–2016 ולא עברו אגב ב-2017–2018, לא ברור מה המקור התקציבי כרגע.
<אורי שיינין: בדין ודברים שהיה אז עם הוועדה, כדי לא להפוך את הצעת החוק הזאת לתקציבית, וכדי להגיע למתווה מוסכם, אמרנו, טוב, מה שיש, יש, אנחנו נגיד שאנחנו לא מפחיתים.
<אורי שיינין: אני חושב שזו אמירה שאפשר לצאת איתה.
<אורי שיינין: אם אנחנו רוצים לחזור לאותו דיון - - -
אלי אלאלוף: למה את האמירה הזאת שלך לא יכולים לכלול בחוק?
<אורי שיינין: זה מה שיש כרגע בחוק.
<הילה רענן: נו, אז מה הבעיה שיהיה כתוב מה השיעור שיש?
<אורי שיינין: לא, 10% זה לא מקובל עלינו.
<אורי שיינין: כי אין היום 10% - - -
<הילה רענן: ועוד איך יש.
<הילה רענן: בדקנו את זה.
<נעה בן שבת: אני רוצה לשאול כמה יש היום.
<נעה בן שבת: אם יש - - - אז לפחות שיגידו לפרוטוקול.
מירב בן ארי: לא, סליחה, אם מכניסים אנשים עם מוגבלות, אז אני רוצה שגם נוער בסיכון - - -
<הילה רענן: אבל זה כתוב, זה כתוב - - -
מירב בן ארי: אז אין לזה סוף.
<אורי שיינין: אנחנו חוזרים, ועשינו על זה לפחות שלושה דיונים.
<אורי שיינין: זה נראה לי לא רציני.
<נעמה בן פזי: אז אולי אפשר להודיע לפרוטוקול מה המצב היום, כדי שאפשר יהיה לעקוב אחרי זה.
<אורי שיינין: כמה אנשים עם מוגבלות יש היום?
<אורי שיינין: לא כמה תקנים יש.
<הילה רענן: לפי מה שסמנכ"ל השירות האזרחי אמר יש 10%.
<הילה רענן: בדקנו - - -
<אורי שיינין: כמה תקנים יש בפועל היום של אנשים עם מוגבלות?